AWC รายได้ธุรกิจโรงแรม-บริการพุ่ง! ดันกำไร Q3 โต 49% ทะลุ 1.02 พันล้าน
AWC รายได้ธุรกิจโรงแรม-บริการพุ่ง! ดันกำไร Q3/65 โต 49% ทะลุ 1.02 พันล้าน จากช่วงเดียวกันปีก่อน 687 ล้าน หนุน 9 เดือนกำไรแตะ 2.44 พันล้าน
AWC รายได้ธุรกิจโรงแรม-บริการพุ่ง! ดันกำไร Q3/65 โต 49% ทะลุ 1.02 พันล้าน จากช่วงเดียวกันปีก่อน 687 ล้าน หนุน 9 เดือนกำไรแตะ 2.44 พันล้าน
9 พ.ย. 2565

บริษัท แอสเสท เวิรด์ คอร์ป จำกัด (มหาชน) หรือ AWC รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

โดยกำไรเพิ่มขึ้นเนื่องจากในไตรมาส 3/65 รายได้จากการประกอบกิจการโรงแรม และบริการที่เกี่ยวข้อง อยู่ที่ 1,761.89 ล้านบาท เพิ่มขึ้นจากช่วงเดียวกันของปีก่อนอยู่ที่ 261.17 ล้านบาท โดยมีปัจจัยสนับสนุนได้แก่การเติบโตของธุรกิจโรงแรมและการบริการ โดยเฉพาะอย่างยิ่งผลการดำเนินงานของโรงแรมในกลุ่มประชุมสัมมนาโรงแรมในกรุงเทพ และรีสอร์ทระดับลักซ์ชูรี ตอกย้ำจุดแข็งการมีทรัพย์สินคุณภาพ และเครือข่ายพันธมิตรระดับโลกที่สามารถเข้าถึงกลุ่มลูกค้าเป้าหมาย High-to-Luxury ที่มีศักยภาพในการเข้ามาท่องเที่ยวประเทศไทยก่อน ทำให้อัตราการเช้าพักในโรงแรมภาพรวมของไตรมาส 3/65 อยู่ที่ร้อยละ 53.0 เมื่อเปรียบเทียบกับไตรมาส 3/2564 ที่อยู่ในอัตราร้อยละ 14.2
นอกจากนี้อัตราราคาห้องพักเฉลี่ยต่อวัน (Average Daily Rate: ADR) เท่ากับ 4,920 บาทต่อคืน ซึ่งเป็นอัตราราคาห้องพักเฉลี่ยต่อวันที่มากกว่าในช่วงเดียวกันของปี 62 ซึ่งเป็นช่วงก่อนเกิดการแพร่ระบาด COVID-19 ที่อยู่ที่ 4,052 บาทต่อคืน ในส่วนอสังหาริมทรัพย์เพื่อการลงทุนของบริษัทยังคงมีผลการดำเนินงานที่มั่นคง สะท้อนถึงการเพิ่มมูลค่ายุติธรรมของทรัพย์สินในระยะยาวและมีอัตราการเพิ่มขึ้นต่อปี มากกว่าการเพิ่มขึ้นของอัตราเงินเฟ้อ